**שם התלמיד**: אייל אביב

**נושא העבודה**: בחינת חלופות לבניין הכוח ביבשה בעידן שדה הקרב העתידי בהיבטי כוח אדם**.**

**רקע**:

המונח 'שדה קרב עתידי' בא לבטא את השינוי בסביבת הלחימה לאור ההתפתחויות הטכנולוגיות שחלו בעשורים האחרונים. בניין הכוח ביבשה הוא תהליך הנועד ליצור מענה מיטבי לצרכים המבצעיים השונים כנגזרת מריבוי זירות לחימה, מגוון הלוחמות ומתארי הלחימה בהם עתידים כוחות היבשה לפעול וזאת במסגרת אילוצי המשאבים (תקציב, כ"א). האתגר המרכזי בתהליך בניין הכוח הוא מתן מענה למתחים הבאים :בין שימור וחיזוק יכולות וכשירויות יסוד צבאיות לבין הצורך בפיתוח מענה לאתגרי שדה הקרב העתידי. בין בניית הכוח ושמירת כשירותו המבצעית ומוכנותו ללחימה בטווח הקצר לבין חיזוק היכולות והתעצמות בטווח הארוך. בין מענה לאתגרים נוכחיים לבין יצירת אתגרים מפתיעים ומשמעותיים לאויב. מתחים אלו מחריפים לאור מורכבותם העולה של לוחמת היבשה ושל שדה הקרב העתידי בו עתיד לפעול צבא. סביבת הלחימה העתידית צפויה להיות מגוונת ומורכבת מהעבר. עיקרו של השינוי, נובע מהרחבת מנעד הפעולות הצבאיות הנדרשות מצה"ל ומריבוי מאפייני הלחימה עמם ידרשו הכוחות להתמודד:

* מלחימה שעיקרה בין צבאות מדינתיים, ללחימה המשלבת לחימה מול צבאות הפועלים באורח סדור, ללחימה מול כוחות צבא הפועלים באורח בלתי סדור ופעולה מול ארגוני טרור וגרילה. כל זאת, במגוון סביבות לחימה וביניהן שטחים רווי אזרחים ותקשורת.
* ממלחמות התחומות בזמן לעימותים מתמשכים שעוצמתם משתנה לאורך הזמן.
* אמצעי לחימה וטכנולוגיה מתקדמים ההופכים את שדה הקרב העתידי לקטלני יותר ומפתיע.

ככלל, הגורם האנושי מייצר מורכבות בהבנת המערכת היריבה בעיקר בשל הקושי בחיזוי תהליכי קבלת ההחלטות של היריב. הקרב ביבשה הוא ביסודו אנושי, ועל כן תוצאותיו אינו ודאיות – התנהגות אנושית מסבירה את טבעו טוב יותר מהמרכיב הכמותי או הטכנולוגי, למרות ששניהם יכולים להיות קריטיים . כאשר השינויים בין שדה הקרב העתידי לנוכחי מתמקדים במספר גורמי יסוד עיקריים, המכתיבים את תנאי הקרב ותוצאותיו, וביניהם :א. **הגורם האנושי**ב. זירת המערכה ג. עוצמת האש והתמרוןד. ממד הזמן והמרחבלצד השינויים בגורמים אלה מספר גורמים מהותיים לא ישתנו למרות ההתפתחויות בשדה הקרב :

א. הלוחמים יהיו עדיין חיילים בשר ודם ולא רובוטים (במערכות משולבות אדם)ב. לוחמים אלה יהיו פגיעים להרג ולפציעה וישאפו לשרוד.ג. מוראל ומוטיבציה יהיו עדיין גורמים מכריעים.ד. תוצאות מוצלחות יושגו כתוצאה מהחלטות נכונות של המפקדים.

העבודה תנסה לספק תמונה בסיסית של שדה הקרב בו יידרשו חיילי צה"ל להתמודד בעתיד, והיא תאפשר לגזור מתוך מאפייני שדה הקרב העתידיים את מאפייני כוח האדם הרלוונטיים ובעלי השלכה על משאבי האנוש בצה"ל. יש להדגיש כי במהותה לא תתעכב על הטכנולוגיות עצמן ותיאורן, מאחר ובתחום זה הדמיון הינו הכלי הטוב ביותר לחיזוי פניו הטכנולוגיים של שדה הקרב העתידי, ולכן המיקוד יהיה בהשלכות מאפיינים אלה על המשאב האנושי המצוי בו.

**מטרת העבודה:**

בחינת תהליכי בניין כוח בהיבטי כוח אדם, אפיון הצרכים לאור הכישרונות וכישורים הנדרשים למיצוי אמצעי הלחימה המודרניים, תוך שימת דגש על מאפייני כוח האדם הנדרש להפעלת הטכנולוגיות בשדה הקרב העתידי. למרות התקציבים הגדולים המופנים לרכש ולהצטיידות, עדיין לא הופנתה חשיבה מספקת להשלכות המהפכניות של אמצעי הלחימה ובראשם, מבנה הכוח על אפיוני משאבי האנוש הדרושים למיצוי יכולתם . הדרישות מטיפוס לוחם בעתיד תהיינה גבוהות ותובעניות יותר מהדרישות מהחייל הלוחם כיום. אחד היעדים החשובים ביותר של חברה מתקדמת, הנו להניח תשתית אנושית שתוכל להתמודד עם מגוון האפשרויות והאתגרים המציבה בפניה טכנולוגיה שאינה קופאת על שמריה אלא ממשיכה ומתפתחת קדימה. כמו כן ייבחנו היבטים כלכליים בראי המשק האזרחי, בחינה השוואתית למתרחש בצבאות זרים, חינוך טכנולוגי בארץ היבטי צבא חברה ודמוגרפיה.

**שאלת המחקר:**

א. האם הותאמו תהליכי מיון, סווג והכשרת כוח האדם וכן מבנה צבא היבשה לאתגרי שדה הקרב העתידי

ב. האם ניתן למצות טוב יותר את מקורות כוח האדם לאור האילוצים והאתגרים העתידיים (קיטון במחזורי הגיוס, העדר כוח אדם טכנולוגי, קיצור משך הכשרות, צמצום שיאי קבע.

**תיחום העבודה:**

המחקר יעסוק בקשר שיש בין התיאוריות והספרות בנושא לבין המציאות ותהליכים המתקיימים כיום מולן. העבודה תציג חלופות לממצאי ההווה בהתייחס למחקרים ותיאוריות בראיה יישומית כהמלצה ותתכתב עם היבטי הביטחון הלאומי בהקשרי הביטחון החברה והכלכלה

**דרך הצגת הרעיונות במחקר:**

1. מבוא- הצגת הנושא .
2. סקירת ספרות בנושא מאפייני שדה הקרב העתידי.
3. מאפייני כוח האדם בשדה הקרב העתידי.
4. השוואה בין צה"ל לצבאות שונים בעולם.
5. הצעת חלופות לבניין הכוח ביבשה.
6. אינטגרציה וסיכום.

**חשיבות העבודה:**

לעבודה חשיבות רבה בהיבט הלאומי , הצבאי , החברתי בהיותה בוחנת בביקורתיות תהליכים ומגמות בעולם ובאזורינו תוך התבססות על ספרות ומחקר תיאורטי בנושא התפתחות שדה הקרב העתידי במיקוד על תחום כוח האדם. המחקר יציע חלופות לבניין הכוח בהיבטי כוח אדם תוך יישום מודל למיון שיבוץ והתאמת מקורות כוח האדם לאתגרי העתיד

**יוזם העבודה:** הכותב

**מנחה העבודה:** דוקטור מאיר פינקל?